eCOGRA on aikamoinen nimihirviö, mutta tällä organisaatiolla on tärkeä funktio. E-Commerce and Online Gambling Regulation Assurance tarkoittaa, että organisaatio säätelee ja testaa operaattoreita luodakseen pelaajille turvallisen peliympäristön. Voit siis ajatella, että eCOGRA ajaa sinun etujasi netin uhkapelaajana. Kyseinen itsenäinen toimija pitää päämajaansa Briteissä ja se tunnetaan erittäin hyvin uhkapelialalla ja eCOGRA:n leimasta on tullut erittäin haluttu hyväksymismerkintä.
eCOGRA:n toiminta
eCOGRA on pohjimmiltaan ulkopuolinen tarkastaja ja testaustoimisto, jonka työsarkaa ovat netticasinot, uhkapelisivut ja muut sivustot, jotka liittyvät netin rahapeliteollisuuteen. Heidän tärkein tavoitteensa on varmistaa, että pelaajat saavat reiluja uhkapelipalveluja testatuilta pelisivustoilta ja hyväksyntä takaa sen, että sivusto ja taustalla oleva yritys ovat käyneet läpi tiukan tarkistuksen. Siksi eCOGRA kantaakin mottoa safe and fair, joka tarkoittaa, että palvelut ovat turvallisia ja reiluja.
eCOGRA on ehtinyt olla toiminnassa jo yli 15 vuotta ja vaikkakin testaaminen on netticasinoille vapaaehtoista, monet tunnetut operaattorit ovat päättäneet tehdä niin, koska pelaajat luottavat paremmin sivustoon, jonka etusivun alareunasta löytyy eCOGRAN logo. Testattavia aiheita ovat pelien reiluus, pelaajien turvallisuus ja peliyhtiön rehellisyys. Näin ollen on myös varmaa, että pelaajat eivät koskaan osu epäluotettavalle pelisivustolle, jolla olisi eCOGRA leima. Toki kuva voidaan kopioida, mutta klikkaamalla leimasta, pääset eCOGRAN omille sivuille, joissa on hyväksymistodistus ja päivämäärät. Näin ollen pelaaminen on turvallisempaa tällaisilla sivustoilla.
eCOGRA kehittämässä netin rahapelien laatua
Vaikka et löytäisikään yhtä tiettyä netticasinoa eCOGRA:n listoilta, se ei tarkoita, että netticasino on epäilyttävä. Monet organisaatiot ovat tällä hetkellä testausprosessissa mukana ja testaus voi kestää kuukausia ja läpäisyyn vaadittava taso voidaan joskus saavuttaa vasta toisella tai kolmannella yrittämällä, joten prosessi on pitkä. Aina kyseessä ei myöskään ole vain netticasinot, vaan muutkin pelien portaalit haluavat saada tämän leiman, kuten rahapelaamiseen erikoistuneet e-lompakot, arvostelu- ja opassivustot, sekä muutamat muut toimijat voivat haluta suorittaa eCOGRA:n testin.
Yhteensä useat sadat yksittäiset sivustot kantavat tätä nykyä eCOGRA hyväksymismerkintää ja tämä on pelaajille hyvä tapa saada mielenrauha, kun he voivat tuudittautua tietoon siitä, että kyseessä on luotettava ja hyvämaineinen pelisivusto.
eCOGRA:n toiminnan ajatuksena on se, että peliyhtiöt saavuttavat tavoitteet, joita se on asettanut pelaajien suojeluun, reiluun pelaamiseen ja vastuulliseen toimintaan operaattorien puolelta, mutta myös pelistudiot ja ohjelmistotuottajat testataan, jotta pelien reiluus ja yhtiön läpinäkyvyys voidaan varmistaa. Auktorisoidut yhdistykset voivat kantaa ylpeänä sivuillaan eCOGRAN hyväksymisleimaa, joka osoittaa pelaajille ja muille toimijoille, että kyseinen yhtiö hoitaa pelinsä ja talousasiansa siten, että ne ovat kaikille osapuolille reiluja ja niitä valvotaan jatkuvasti korkeiden standardien mukaisesti.
eCOGRA:n vaatimukset pannaan täytäntöön erikoistuneen henkilökunnan toimesta, joka järjestää jatkuvaa valvontaa ja arviointia. Useimmat eCOGRAN henkilöstön jäsenet ovat aikaisemmin työskennelleet muissa tarkastustoimistoissa ja omaavat lisäksi alan vaadittavat tutkinnot, kuten tilintarkastajan pätevyyden. Yksi merkittävä funktio, joka kuuluu eCOGRAN toiminnan piiriin, on pelaajille tarjottu alusta ristiriitatilanteiden ratkaisemiseen, jos mikään menee pieleen pelaajan ja netticasinon välillä. Jos pelaaja kohtaa ongelmia netticasinolla, jota tämä ei saa selvitettyä suoraan netticasinon kanssa, uhkapelaaja voi eCOGRA:n kautta ilmoittaa asiansa. eCOGRA ottaa asian käsittelyyn ja kuulee kumpaakin osapuolta ja usein se pystyy ratkaisemaan kiistat nopeasti.